**Template ng Pakikipag-ugnayan sa Pamilya para sa Pagtatasa**

[*Tandaan: hindi nilalayong ipadala ang template na ito sa mga magulang nang walang pagbabago. Dapat i-customize ng mga distrito ang pakikipag-ugnayang ito para sa lokal na konteksto ng mga ito.*]

Minamahal na Magulang o Tagapag-alaga:

Walang katulad ang taong ito. Salamat sa pakikipagtulungan sa amin upang matiyak ang maayos na pagtatapos ng taong pampaaralan na 2020-21. Nagpapasalamat kami sa inyong suporta at pang-unawa. Habang papalapit ang pagtatapos ng taong pampaaralan, gusto naming ipaalam sa inyo ang tungkol sa pagsusulit sa pagtatapos ng taon.

**Anong mga pagsusulit ang kukunin ng aking anak sa 2020-21?**

Kukuha ang mga mag-aaral ng mas kaunting pagsusulit sa 2020-21 kaysa sa mga nakaraang taon. Magiging mas maikli rin ang mga pagsusulit na iyon. Upang malaman kung aling mga pagsusulit ang kukunin ng inyong anak, tingnan ang talahanayan sa ibaba. (Nalalapat ang talahanayan sa mga pangkalahatan at alternatibong pagtatasa ng Oregon.)

|  |  |  |
| --- | --- | --- |
| **Antas ng Baitang** | **Mga Kinakailangang Pagsusulit** | **Mga Opsyonal na Pagsusulit** |
| 3 | English Language Arts (ELA) | Matematika |
| 4 | Matematika | ELA |
| 5 | Agham | ELA at Matematika |
| 6 | ELA | Matematika |
| 7 | ELA at Matematika | Wala |
| 8 | Matematika at Agham | ELA |
| 11 | ELA at Matematika | Agham |

Magiging available ang “Mga kinakailangang pagsusulit” sa site. Hindi sinusuportahan ng Kagawaran ng Edukasyon ng Oregon (Oregon Department of Education o ODE) ang malayuang pamamahala ng pagsusulit. Kung nag-aaral sa bahay ang inyong anak, makikipag-ugnayan sa inyo ang inyong paaralan tungkol sa pagsusulit.

Maaari ninyong hilinging lumahok ang inyong anak sa “mga opsyonal na pagsusulit”. Upang humiling ng opsyonal na pagsusulit, makipag-ugnayan sa inyong paaralan. Sa site kinukuha ang mga opsyonal na pagsusulit, gaya ng mga kinakailangang pagsusulit.

Kung kwalipikado ang inyong anak para sa Pagtatasa sa Kahusayan sa Wikang Ingles (English Language Proficiency Assessment o ELPA), makikipag-ugnayan sa inyo ang inyong paaralan para sa higit pang impormasyon.

Maaari ring magsagot ang ilang mag-aaral ng maikling survey bilang karagdagan sa mga kinakailangang pagsusulit. Ang survey na ito ay tinatawag na Survey sa Pagpapahusay ng Pagkakapantay-pantay sa Edukasyon ng Mag-aaral (Student Educational Equity Development o SEED). Magbibigay ito ng mahalagang impormasyong makakatulong sa pagpapahusay ng edukasyon sa Oregon. Maaari ninyong alamin ang higit pa tungkol sa survey [dito](https://www.oregon.gov/ode/educator-resources/assessment/Pages/Student_Educational_Equity_Development_Survey.aspx).

**Bakit naiiba ang pagsusulit sa 2020-21?**

Nauunawaan ng mga pinuno ng Oregon na nagdulot ng malaking epekto sa estado ang mga salik na gaya ng pandemya ng COVID, kung kaya *pinaikli ng ODE ang mga pagsusulit* at *binawasan nito ang bilang ng mga pagsusulit na kailangang kunin ng mga mag-aaral.*

**Paano ko hihilingin na makakuha ang aking anak ng mas marami/mas kaunting pagsusulit?**

Para hilinging lumahok ang inyong anak sa lahat ng available na pagsusulit ng estado, mangyaring makipag-ugnayan sa inyong paaralan. Walang form na dapat lagdaan o sulat na dapat gawin. [*If there are district-specific requirements, edit the prior sentence*.] [*Kung may mga kinakailangang partikular sa distrito, i-edit ang naunang pangungusap*.]

Upang tanggihan ang pagsusulit para sa inyong anak, tingnan ang talahanayan sa ibaba.

|  |  |
| --- | --- |
| **Kinakailangang Pagsusulit** | **Paano Tumanggi** |
| ELA-o-Matematika | Gumamit ng form sa “pag-opt out”. Nakatanggap dapat kayo nito mula sa inyong paaralan. Makikita ang mga kopya ng mga form sa [webpage ng Pamamahala ng Pagsusulit](https://www.oregon.gov/ode/educator-resources/assessment/Pages/Assessment-Administration.aspx)  ng ODE.* Hanapin ang pulldown na “Mga Form”.
* Hanapin ang “2020-21 na Form para sa 30 araw na Abiso at Pag-opt Out ”.
* Piliin ang wikang gusto ninyo at i-download ang form.
* Sagutan ang form at ihatid ito sa inyong paaralan.
 |
| Agham | Mayroon kayong karapatang tanggihan ang pagsusulit sa Agham para sa mga dahilang panrelihiyon o kapansanan.* Sumulat ng kahilingang ibukod ang inyong anak sa pagsusulit sa Agham.
* Ilista ang mga dahilan para sa inyong kahilingan.
* Magmungkahi ng aktibidad sa pag-aaral na papalit sa pagsusulit sa Agham.
* Babasahin ng paaralan ang inyong sulat, at pagkatapos ay aaprubahan o tatanggihan nito ang inyong kahilingan.
 |
| ELPA | Makipag-ugnayan sa inyong paaralan. Walang form na dapat lagdaan o sulat na dapat gawin. Maaari kayong tumanggi nang pasalita o sa pamamagitan ng sulat. |

**Paano at kailan ko malalaman kung ano ang natutunan ng aking anak sa taong ito?**

* Makakatanggap pa rin kayo ng mga ulat ng pag-unlad mula sa inyong paaralan, gaya ng mga grado at report card.
* Maaaring piliin ng inyong paaralan na gumamit ng “mga pansamantalang pagtatasa” sa English Language Arts, Agham, o Matematika. Upang malaman ang higit pa, makipag-ugnayan sa inyong paaralan o bisitahin ang [webpage ng Pansamantalang Pagtatasa](https://www.oregon.gov/ode/educator-resources/assessment/Pages/Interim_Assessments.aspx).
* Dapat kayong makatanggap ng ulat ng mga marka sa kabuuang pagsusulit ng inyong anak sa huling bahagi ng taong ito.

**Saan ko malalaman ang higit pa tungkol sa pagsusulit?**

Bumuo ang ODE ng isang serye ng [mga video module](https://www.oregon.gov/ode/educator-resources/assessment/Pages/asmtlit.aspx)  na sumasagot sa mga sumusunod na tanong, na available sa Espanyol at Ingles:

* Paano tinitiyak ng ODE na patas at naa-access ang aming mga kabuuang pagtatasa sa buong estado?
* Anong mga pagtatasa ang kukunin ng aking anak at ano ang mga layunin para sa bawat isa?
* Ano ang resultang nakuha ng aking anak sa mga pagtatasa ng estado?
* Paano ko masusuportahan ang pag-aaral sa bahay?
* Saan ako pupunta kung may mga tanong ako tungkol sa pagtatasa?

Mangyaring makipag-ugnayan sa [*school/district contact information*] [*impormasyon sa pakikipag-ugnayan ng paaralan/distrito*] para sa anumang tanong o alalahanin tungkol sa pagsusulit.